Simularea examenului de Bacalaureat a început, luni, cu proba la Limba și literatura română.
Cuvântul "sforțare a fost căutat și înainte de începerea simulării.
Potrivit dexonline.ro: "a sforța" înseamnă "a face, a depune un efort fizic sau intelectual; a se opinti, a se sili, a se strădui".
"După cum se vede, azi am avut o simulare plină de... sforțări!
Cum tot românul știe că cine se scoală de dimineață departe ajunge, căutările termenului "sforțare" au început imediat după miezul nopții, până la ora începerii examenului depășindu-se media zilnică a ultimelor luni. Între 9 și 11 au fost aproape 300 de căutări!
Între 11 și 12 au fost aproape 3000 de căutări, dar presupunem că după ora 11 elevii au avut voie să iasă din sălile de examen", se arată într-o postare a Dexonline, pe Facebook.
Proba obligatorie a profilului va fi pe 5 martie, iar proba la alegere a profilului şi specializării, pe data de 6 martie.
În ziua de 7 martie, elevii care au urmat studiile liceale într-o limbă a minorităților naționale vor susține proba la Limba şi literatura maternă.
Elevii vor afla rezultatele de la simulare pe data de 15 martie.
Lucrările sunt scanate în clasă și corectate pe platforma digitalizată.
Desfășurarea probelor scrise pentru simulare Bacalaureat 2024
Probele din cadrul simulării naționale a examenului de Bacalaureat încep la ora 09:00, iar accesul elevilor în sală este permis până la ora 08:30.
Repartizarea elevilor pe săli se realizează astfel încât aceștia să fie așezați câte unul în bancă, în ordine alfabetică.
Elevii au la dispoziție trei ore pentru a rezolva subiectele primite, timpul fiind calculat începând din momentul în care s-a încheiat distribuirea subiectelor.
Notele nu vor fi trecute în catalog dar vor fi discutate cu profesorii de la clasă, astfel încât elevii să înțeleagă ce au greșit, transmite antena3CNN.
Calendar simulare Bacalaureat 2024
- 4 martie 2024: Proba E) a) – probă scrisă – Limba şi literatura română
- 5 martie 2024: Proba E) c) – probă scrisă – proba obligatorie a profilului
- 6 martie 2024: Proba E) d) – probă scrisă – proba la alegere a profilului şi specializării
- 7 martie 2024: Proba E) b) – probă scrisă – Limba şi literatura maternă
- 15 martie 2024: Comunicarea rezultatelor
Calendar examen Bacalaureat 2024, prima sesiune
- 1 iulie 2024: Proba E) a) – probă scrisă – Limba şi literatura română
- 2 iulie 2024: Proba E) c) – probă scrisă – proba obligatorie a profilului
- 4 iulie 2024: Proba E) d) – probă scrisă – proba la alegere a profilului şi specializării
- 5 iulie 2024: Proba E) b) – probă scrisă – Limba şi literatura maternă.